b"\n_START_ARTICLE_\nGuglielmo Marconi\n_START_SECTION_\n\xc5\xbdivljenjepis\n_START_PARAGRAPH_\nMarconi se je rodil kot Guglielmo Giovanni Maria Marconi, v Bologni 25. aprila 1874. Bil je drugi sin Giuseppeja Marconija, italijanskega aristokratskega veleposestnika in Annie Jameson, ki je bila vnukinja Johna Jamesona, ustanovitelja destilarne viskija Jameson & Sons. \xc5\xbde kot otroka so ga kljub te\xc5\xbeavam v \xc5\xa1oli spoznali za genija._NEWLINE_Kmalu se je za\xc4\x8del zanimati za elektroniko, preu\xc4\x8deval je valovanje zvoka in sku\xc5\xa1al ustvariti tisto kar so posku\xc5\xa1ali tudi mnogi drugi - radio. Prve poskuse je delal doma, ob pomo\xc4\x8di njegovega butlerja pa je res izdelal preprost aparat, njegovi patenti in preprosti preskusi pa so ga kmalu naredili v enega najuspe\xc5\xa1nej\xc5\xa1ih in najuglednej\xc5\xa1ih znanstvenikov._NEWLINE_Marconi je bil tudi ideolo\xc5\xa1ko prepri\xc4\x8dan fa\xc5\xa1ist in velik podpornik ter sodelavec Mussolinija. Leta 1924 so ga zaradi zaslug za znanost povi\xc5\xa1ali v markiza. Bil je tudi predsednik Accademia d'Italia in Fa\xc5\xa1isti\xc4\x8dnega Velikega sveta._NEWLINE_Leta 1943 je Vrhovno sodi\xc5\xa1\xc4\x8de Zdru\xc5\xbeenih dr\xc5\xbeav razveljavilo Marconijev patent \xc5\xa1t. 763,772 iz leta 1904, ki se je nana\xc5\xa1al na tehni\xc4\x8dne izbolj\xc5\xa1ave na podro\xc4\x8dju brez\xc5\xbei\xc4\x8dne telegrafije ter obnovilo nekatere predhodne patente Oliverja Lodga, Johna Stona Stona in Nikole Tesle. Vrhovno sodi\xc5\xa1\xc4\x8de ZDA pa ni razveljavilo izvornega Marconijevega patenta \xc5\xa1t. 586,193 iz leta 1897 in s tem tudi ne Marconijevega statusa kot izumitelja radia."